৬ সেপ্টেম্বরঃ কেন্দ্রীয় সরকারি কর্মচারীদের জন্য নয়া সুখবর আনল মোদি সরকার । জানাগেছে, সপ্তম বেতন কমিশনের আরও এক সুপারিশ অনুমোদন করতে চলেছে অর্থমন্ত্রক। কেন্দ্রীয় সরকারি কর্মচারীদের ন্যূনতম বেতন বাড়ানোর সুপারিশ অনুমোদন করা হয়েছে বলে সূত্রের খবর ৷ এর ফলে কেন্দ্রীয় সরকারি কর্মচারীদের ন্যূনতম বেতন এক লাফে ১৮ হাজার টাকা থেকে বেড়ে হতে চলেছে ২১ হাজার টাকা ৷ সপ্তম বেতন কমিশনের সুপারিশ কার্যকর হওয়ার দু’মাসের মধ্যেই কেন্দ্রীয় সরকারি কর্মচারীদের জন্য নয়া সুখবর আনল মোদি সরকার।৩৪টি সংশোধনের পর বহু প্রতীক্ষিত সপ্তম বেতন কমিশনের সুপারিশে অনুমোদন দেয় ক্যাবিনেট ৷ কেন্দ্রের এই অনুমোদনের ফলে প্রায় ৪৮ লাখ কেন্দ্রীয় সরকারি কর্মী এবং ৫২ লক্ষ পেনশনভোগী উপকৃত হবেন ৷ পয়লা জুলাই থেকে কার্যকর হয়েছে সপ্তম বেতন কমিশন । বেতন বৃদ্ধি হচ্ছে একথা জানতে পেরে স্বভাবতই উছ্বসিত সরকারি কর্মচারীরা।